pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดกลาโหมฯ ปันสุขสู่ชุมชน…จัดกิจกรรมช่วยเหลือประชาชน เนื่องในวันคล้ายวันสถาปนา “กระทรวงกลาโหม ครบรอบ 135 ปี”
วันพุธที่ 30 มีนาคม 2565
ปลัดกลาโหมฯ ปันสุขสู่ชุมชน...จัดกิจกรรมช่วยเหลือประชาชน เนื่องในวันคล้ายวันสถาปนา “กระทรวงกลาโหม ครบรอบ 135 ปี”
พลเอก วรเกียรติ รัตนานนท์ ปลัดกระทรวงกลาโหมเป็นประธานเปิดกิจกรรมช่วยเหลือประชาชนเนื่องในวันคล้ายวันสถาปนากระทรวงกลาโหม ประจําปี 2565 ครบรอบ 135 ปี ณ บริเวณพื้นที่ปากคลองตลาด เขตพระนคร กรุงเทพมหานคร
สําหรับภายในกิจกรรม ประกอบด้วย การบริจาคโลหิต การบริการตัดผม การมอบยาสามัญประจําบ้าน การมอบถังดับเพลิงและสิ่งของจําเป็นให้กับชุมชนการฉีดวัคซีนป้องกันโควิด 19 การฉีดวัคซีนป้องกันโรคพิษสุนัขบ้าให้กับสุนัขและแมว การเลี้ยงอาหารกลางวัน (โดยรถครัวสนาม) การแจกถุงยังชีพ และการแสดงดนตรี โดยมีกลุ่มเป้าหมายเป็นผู้พักอาศัยภายในชุมชนที่มีที่ตั้งอยู่บริเวณใกล้เคียงศาลาว่าการกลาโหม ให้ได้รับการบริการทางด้านสุขภาพ การครองชีพ และด้านสาธารณสุขพื้นฐานที่จําเป็น
ซึ่งกิจกรรมการช่วยเหลือประชาชนในครั้งนี้ เพื่อเป็นการประชาสัมพันธ์งานวันคล้ายวันสถาปนากระทรวงกลาโหมประจําปี 2565 ครบรอบ 135 ปี อีกทั้ง ยังเป็นกิจกรรมที่แสดงถึงความห่วงใยของสํานักงานปลัดกระทรวงกลาโหม ที่มีต่อประชาชนบริเวณพื้นที่โดยรอบศาลาว่าการกลาโหม เพื่อให้เกิดความสามัคคี และความสัมพันธ์อันดีระหว่างทหารกับชุมชนต่อไป
#กลาโหม135ปี
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" พอใจภาพรวมอภิปรายงบฯ วันแรก ยืนยันงบประมาณมีความจำเป็นอย่างยิ่งต่อการขับเคลื่อนประเทศ นำมาใช้พัฒนาฟื้นฟูประเทศในทุก ๆ ด้าน
วันพุธที่ 1 มิถุนายน 2565
โฆษกรัฐบาลเผย "นายกฯ" พอใจภาพรวมอภิปรายงบฯ วันแรก ยืนยันงบประมาณมีความจําเป็นอย่างยิ่งต่อการขับเคลื่อนประเทศ นํามาใช้พัฒนาฟื้นฟูประเทศในทุก ๆ ด้าน
โฆษกรัฐบาลเผย "นายกฯ" พอใจภาพรวมอภิปรายงบฯ วันแรก ยืนยันงบประมาณมีความจําเป็นอย่างยิ่งต่อการขับเคลื่อนประเทศ นํามาใช้พัฒนาฟื้นฟูประเทศในทุก ๆ ด้าน
วันนี้ (1 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมวันแรกของการอภิปรายร่างพระราชบัญญัติงบประมาณรายจ่ายประจําปี 2566 โดยในส่วนของรัฐบาลใช้เวลาได้คุ้มค่า ชี้แจงให้ประชาชนได้รับทราบข้อเท็จจริง และข้อมูลที่เป็นประโยชน์ โดยนายกรัฐมนตรี ยืนยัน ร่างพระราชบัญญัติงบประมาณรายจ่ายประจําปี 2566 มีความจําเป็นอย่างยิ่งต่อการขับเคลื่อนประเทศ นํามาใช้พัฒนาฟื้นฟูประเทศในทุก ๆ ด้าน ขอให้ความมั่นใจกับประชาชนว่า การใช้งบประมาณของรัฐบาลยึดหลักกรอบวินัยการเงินการคลังเป็นสําคัญ รัฐบาลจะใช้งบประมาณอย่างคุ้มค่า เกิดประโยชน์สูงสุด ซึ่งได้มีการพิจารณาอย่างละเอียดรอบคอบแล้ว
“นายกรัฐมนตรีหวังให้การอภิปรายฯ เป็นไปด้วยความเรียบร้อย ให้ประชาชนได้รับข้อมูลที่ถูกต้อง ขอให้ทุกท่านในสภาฯ ทําหน้าที่ของตัวเองทั้งในการซักถาม และชี้แจงประเด็นที่เป็นประโยชน์สร้างการรับรู้ ขออย่าใช้เวทีการอภิปรายฯ สร้างความสับสนเพื่อหวังผลทางการเมือง” นายธนกรฯ ย้ํา
...........................
รัฐบาลไทย-ข่าวทำเนียบรัฐบาล-ประกาศการเดินทางเยือนราชอาณาจักรซาอุดีอาระเบียอย่างเป็นทางการ ของนายกรัฐมนตรี
วันอาทิตย์ที่ 23 มกราคม 2565
ประกาศการเดินทางเยือนราชอาณาจักรซาอุดีอาระเบียอย่างเป็นทางการ ของนายกรัฐมนตรี
วันที่ ๒๕ - ๒๖ มกราคม ๒๕๖๕
นายกรัฐมนตรีมีกําหนดจะเดินทางเยือนราชอาณาจักรซาอุดีอาระเบียอย่างเป็นทางการ ระหว่างวันที่ ๒๕ - ๒๖ มกราคม ๒๕๖๕ ตามคําเชิญของเจ้าชายมุฮัมมัด บิน ซัลมาน บิน อับดุลอะซีซ อัลซะอูด (His Royal Highness Prince Mohammad bin Salman bin Abdulaziz Al Saud) มกุฎราชกุมาร รองนายกรัฐมนตรีและรัฐมนตรีว่าการกระทรวงกลาโหมซาอุดีอาระเบีย
การเยือนครั้งนี้เป็นการเยือนในระดับผู้นํารัฐบาลระหว่างสองประเทศเป็นครั้งแรกในรอบกว่า ๓๐ ปี
โดยนายกรัฐมนตรีมีกําหนดเข้าเฝ้าฯ และพบหารือกับเจ้าชายมุฮัมมัด บิน ซัลมาน บิน อับดุลอะซีซ อัลซะอูด มกุฎราชกุมาร รองนายกรัฐมนตรี และรัฐมนตรีว่าการกระทรวงกลาโหมซาอุดีอาระเบีย เพื่อส่งเสริมและกระชับความสัมพันธ์ทวิภาคีระหว่างกัน
รัฐบาลไทย-ข่าวทำเนียบรัฐบาล-​นายกรัฐมนตรีชื่นชมนักวิจัยไทย คิดค้นเครื่องตรวจโควิดจากลมหายใจ แม่นยำ ไม่เจ็บตัว ค่าใช้จ่ายในการตรวจไม่เกิน 10 บาท/คน
วันอาทิตย์ที่ 21 สิงหาคม 2565
​นายกรัฐมนตรีชื่นชมนักวิจัยไทย คิดค้นเครื่องตรวจโควิดจากลมหายใจ แม่นยํา ไม่เจ็บตัว ค่าใช้จ่ายในการตรวจไม่เกิน 10 บาท/คน
​นายกรัฐมนตรีชื่นชมนักวิจัยไทย คิดค้นเครื่องตรวจโควิดจากลมหายใจ แม่นยํา ไม่เจ็บตัว ค่าใช้จ่ายในการตรวจไม่เกิน 10 บาท/คน
วันนี้ 21 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ชื่นชมความสําเร็จของนักวิจัยคนไทยที่คิดค้น “การพัฒนาระบบต้นแบบเครื่องตรวจคัดกรองผู้ป่วยติดเชื้อไวรัสโคโรนา 2019 (COVID-19) แบบไม่เจ็บตัว” โดยการวิเคราะห์โปรไฟล์จากลมหายใจ ซึ่งเป็นผลงานที่เกิดขึ้นจากการบูรณาการความเชี่ยวชาญจากหลายหน่วยงาน ประกอบด้วย สมาคมกีฬาเครื่องบินจําลองและวิทยุบังคับ โรงพยาบาลราชวิถี มหาวิทยาลัยมหิดล และภาคเอกชน สนับสนุนทุนวิจัยจากสํานักงานการวิจัยแห่งชาติ (วช.) กระทรวงการอุดมศึกษา วิทยาศาสตร์ วิจัยและนวัตกรรม
นางสาวรัชดาฯ กล่าวว่า ปัญหาการแพร่ระบาดของเชื้อไวรัสโคโรนา 2019 (COVID-19) เป็นหนึ่งในปัญหาที่มีความสําคัญ และยังคงมีการแพร่ระบาดอย่างต่อเนื่องในปัจจุบัน หากไม่มีมาตรการหรือยุทธศาสตร์เชิงรุกในการควบคุมเชื้อโรคได้ดี อาจจะทวีความรุนแรงขึ้นได้อีกในอนาคต รัฐบาลให้ความสําคัญในการส่งเสริม สนับสนุนวิจัยนวัตกรรมอุปกรณ์ทางการแพทย์รูปแบบใหม่ เพื่อเป็นทางเลือกในการคัดกรองผู้ป่วยที่ติดเชื้อโควิด-19 ซึ่งการคิดค้นต้นแบบเครื่องตรวจคัดกรองผู้ป่วยติดเชื้อไวรัสโควิด-19 แบบไม่เจ็บตัว โดยการวิเคราะห์โปรไฟล์จากลมหายใจ ถือเป็นนวัตกรรมรูปแบบใหม่ในการตรวจคัดกรองผู้ป่วยฯ ที่ไม่ต้องเจ็บตัว ไม่ต้องแยงจมูก ไม่ต้องเจาะเลือด และไม่ต้องใช้น้ําลาย วิธีดังกล่าวเป็นวิธีที่มีความไว(Sensitivity) และความจําเพาะ (specificity) สูง สามารถรู้ผลตรวจได้ภายใน 5 นาที ทําให้สามารถทําการคัดแยกผู้มีความเสี่ยงติดเชื้อให้ออกมาได้อย่างรวดเร็ว สามารถเข้าสู่กระบวนการรักษาได้ทันท่วงที และลดโอกาสในการระบาดของเชื้อโควิด-19 ในวงกว้างได้ โดยมีค่าใช้จ่ายในการตรวจไม่เกิน 10 บาท/คน
สําหรับเทคโนโลยีที่ใช้ในการพัฒนาฯครั้งนี้ เป็นการนําเทคโนโลยีที่เรียกว่าจมูกอิเล็กทรอนิกส์ หรือก๊าซเซ็นเซอร์ มาตรวจวัดสารระเหยอินทรีย์ หรือกลิ่นที่เป็นสารไบโอมาร์กเกอร์จากลมหายใจ ซึ่งทีมวิจัยมีฐานข้อมูลที่สามารถจดจําและจําแนกกลิ่นที่แตกต่าง ระหว่างคนที่ติดเชื้อหรือไม่ติดเชื้อได้ นอกจากนี้ยังมีการนําระบบแมชชีนเลิร์นนิ่ง และปัญญาประดิษฐ์หรือเอไอ เข้ามาใช้ในการประมวลผลทําให้สามารถวิเคราะห์และตรวจคัดกรองได้อย่างแม่นยํามากขึ้น ปัจจุบันมีความแม่นยําประมาณ 97% จากฐานข้อมูลของทีมวิจัยที่มีอยู่ประมาณ 3 พันตัวอย่าง
"ถือเป็นความสําเร็จ ที่พัฒนาไปอีกขั้นหนึ่งของระบบสาธารณสุขของประเทศไทย และเป็นผลจากความสามารถของนักวิจัยคนไทยและคณะที่ร่วมมือกันคิดค้น พัฒนาจนผลงานวิจัยประสบความสําเร็จ ช่วยประหยัดงบประมาณด้านสาธารณสุขให้กับประเทศชาติได้เป็นจํานวนมาก ที่สําคัญสามารถต่อยอดในเชิงพาณิชย์ต่อไปได้ และผลงานนี้จะนํามาจัดแสดงภายในงานประชุม APEC Health Week ระหว่างวันที่ 22-26 สิงหาคม 2565 ที่โรงแรมมิลเลนเนียม ฮิลตัน กทม. เพื่อให้เห็นถึงศักยภาพของประเทศไทยและให้เกิดการแลกเปลี่ยนเรียนรู้กับสมาชิกเขตเศรษฐกิจเอเปคด้วย" นางสาวรัชดาฯ กล่าว
รัฐบาลไทย-ข่าวทำเนียบรัฐบาล-จัดตั้งเขตส่งเสริมเศรษฐกิจพิเศษ เพิ่ม 6 แห่ง
วันอังคารที่ 12 ตุลาคม 2564
จัดตั้งเขตส่งเสริมเศรษฐกิจพิเศษ เพิ่ม 6 แห่ง
วันอาทิตย์ที่ 10 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบจัดตั้งเขตส่งเสริมเศรษฐกิจพิเศษเพิ่มเติม 6 แห่ง โดยเป็นพื้นที่เพื่อกิจการอุตสาหกรรมรูปแบบนิคมอุตสาหกรรม จํานวน 5 แห่ง ได้แก่ นิคมอุตสาหกรรมโรจนะแหลมฉบังและหนองใหญ่ นิคมอุตสาหกรรมเอเชียคลีน จ.ชลบุรี นิคมอุตสาหกรรมเอ็กโกระยอง นิคมอุตสาหกรรมดับบลิวเอชเอ อินดัสเตรียล เอสเตท ระยอง รองรับอุตสาหกรรมยานยนต์สมัยใหม่ อิเล็กทรอนิกส์อัจฉริยะ การบินและโลจิสติกส์ และพื้นที่เพื่อกิจการพิเศษ 1 แห่ง คือ ศูนย์นวัตกรรมดิจิทัลและเทคโนโลยีขั้นสูงบ้านฉาง จ.ระยอง ใช้พัฒนางานวิจัยและโครงสร้างพื้นฐานด้านดิจิทัล โดยมีเป้าหมายการลงทุนรวมกว่า 300,000 ล้านบาท เพื่อเพิ่มจุดแข็งดึงดูดการลงทุนในอุตสาหกรรมเป้าหมายและรองรับการลงทุนในอนาคต
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 6 - 12 สิงหาคม 2564
วันศุกร์ที่ 13 สิงหาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 6 - 12 สิงหาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 6 - 12 สิงหาคม 2564 พบการกระทําผิด จํานวน 334 คดี คิดเป็นเงินค่าปรับ 7.15 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิต โดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 6 - 12 สิงหาคม 2564) พบว่ามีการกระทําผิด จํานวน 334 คดี คิดเป็นเงินค่าปรับ 7.15 ล้านบาท โดยแยกเป็น สุรา จํานวน 198 คดี ค่าปรับ 1.86 ล้านบาท ยาสูบ จํานวน 79 คดี ค่าปรับ 1.69 ล้านบาท ไพ่ จํานวน 7 คดี ค่าปรับ 0.03 ล้านบาท น้ํามันและผลิตภัณฑ์น้ํามัน จํานวน 19 คดี ค่าปรับ 2.63 ล้านบาท น้ําหอม จํานวน 1 คดี ค่าปรับ 0.11 ล้านบาท รถจักรยานยนต์ จํานวน 17 คดี ค่าปรับ 0.30 ล้านบาท และสินค้าอื่น ๆ จํานวน 13 คดี ค่าปรับ 0.53 ล้านบาท โดยมีของกลางแยกเป็นน้ําสุรา จํานวน 5,510.995 ลิตร ยาสูบ จํานวน 2,246 ซอง ไพ่ จํานวน 139 สํารับ น้ํามันและผลิตภัณฑ์น้ํามัน จํานวน 69,100.000 ลิตร น้ําหอม จํานวน 223 ขวด รถจักรยานยนต์ จํานวน 26 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 12 สิงหาคม 2564 พบว่ามีการกระทําผิด จํานวน 22,268 คดี คิดเป็นเงินค่าปรับ 506.58 ล้านบาท โดยแยกเป็น สุรา จํานวน 12,742 คดี ค่าปรับ 115.02 ล้านบาท ยาสูบ จํานวน 6,163 คดี ค่าปรับ 245.94 ล้านบาท ไพ่ จํานวน 466คดี ค่าปรับ 7.14 ล้านบาท น้ํามันและผลิตภัณฑ์น้ํามัน จํานวน 1,142 คดี ค่าปรับ 64.87 ล้านบาท น้ําหอม จํานวน 88 คดี ค่าปรับ 3.89 ล้านบาท รถจักรยานยนต์ จํานวน 1,171 คดี ค่าปรับ จํานวน 30.53 ล้านบาท และสินค้าอื่น ๆ จํานวน 496 คดี ค่าปรับ 39.19 ล้านบาท โดยมีของกลางแยกเป็นน้ําสุรา จํานวน 1,680,029.339 ลิตร ยาสูบ จํานวน 704,851 ซอง ไพ่ จํานวน 36,985 สํารับ น้ํามันและผลิตภัณฑ์น้ํามัน จํานวน 1,851,426.000 ลิตร น้ําหอม จํานวน 123,706 ขวด รถจักรยานยนต์ จํานวน 2 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-โฆษกรัฐบาลเผยแม้สถานการณ์โควิด-19 ในไทย มีสัญญาณดีขึ้น "นายกฯ" ยังขอความร่วมมือประชาชนปฏิบัติตามมาตรการสาธารณสุขและรีบรับวัคซีนเข็มกระตุ้นให้มาก รอรับการผ่อนคลายมาตรการ
วันเสาร์ที่ 14 พฤษภาคม 2565
โฆษกรัฐบาลเผยแม้สถานการณ์โควิด-19 ในไทย มีสัญญาณดีขึ้น "นายกฯ" ยังขอความร่วมมือประชาชนปฏิบัติตามมาตรการสาธารณสุขและรีบรับวัคซีนเข็มกระตุ้นให้มาก  รอรับการผ่อนคลายมาตรการ
โฆษกรัฐบาลเผยแม้สถานการณ์โควิด-19 ในไทย มีสัญญาณดีขึ้น "นายกฯ" ยังขอความร่วมมือประชาชนปฏิบัติตามมาตรการสาธารณสุขและรีบรับวัคซีนเข็มกระตุ้นให้มาก  รอรับการผ่อนคลายมาตรการ  หลัง สธ. คาดโควิด-19 ในไทย จะเข้าสู่ระยะโรคลดลง ในช่วงปลายเดือน พ.ค. - มิ.ย. 2565
วันนี้(14 พ.ค.65)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหม ย้ําแม้สถานการณ์โควิด-19ในประเทศจะดีขึ้นต่อเนื่องจํานวนผู้ติดเชื้ออยู่ในระดับควบคุมนับเป็นสัญญาณที่ดีที่จะขับเคลื่อนเศรษฐกิจไทยให้เดินหน้าต่อไปได้แต่ก็ยังต้องขอให้ประชาชนทุกคนร่วมมือปฏิบัติตามมาตรการป้องกันการติดเชื้อโควิดแบบครอบจักรวาล (Universal Prevention) และมาตรการCOVID Free Settingรวมทั้งการรีบเข้ารับวัคซีนเข็มกระตุ้น เพื่อให้สามารถใช้ชีวิตร่วมกับโรคโควิด19ได้อย่างปลอดภัย กระทรวงสาธารณสุขคาดสถานการณ์โควิด-19ในไทยจะเข้าสู่ระยะโรคลดลง(Declining)ในช่วงปลายเดือนพ.ค. -มิ.ย. 2565โดยจะมีการผ่อนคลายมาตรการควบคุมและป้องกันโรคโควิด– 19มากขึ้นและเตรียมปรับลดระดับการเตือนภัยโควิด- 19 เป็นระดับ2ในอนาคตเมื่อจํานวนผู้ติดเชื้อในประเทศลดลงตามหลักเกณฑ์ที่กําหนด
สําหรับสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)ในประเทศไทยวันนี้(14พฤษภาคม2565)พบมีผู้ติดเชื้อรายใหม่รวม6,736รายจําแนกเป็นผู้ป่วยจากในประเทศ6,734รายและผู้ป่วยมาจากต่างประเทศ2รายรวมผู้ป่วยสะสม2,144,317ราย(ตั้งแต่1มกราคม2565)ขณะที่หายป่วยกลับบ้าน9,213รายรวมหายป่วยสะสม2,096,504ราย(ตั้งแต่1มกราคม2565)โดยมีผู้ป่วยกําลังรักษา73,333รายและเสียชีวิต54รายทั้งนี้จํานวนผู้ป่วยปอดอักเสบรักษาตัวอยู่ในโรงพยาบาล1,276ราย เฉลี่ยจังหวัดละ17รายอัตราครองเตียงร้อยละ16.8
ส่วนการให้บริการวัคซีนโควิด- 19ของประเทศไทยมียอดการได้รับวัคซีนสะสม28ก.พ. 2564 - 13พ.ค. 2565)รวม135,505,082โดสใน77จังหวัดดังนี้จํานวนผู้ได้รับวัคซีนเข็มที่1สะสม 56,505,480รายจํานวนผู้ได้รับวัคซีนเข็มที่2สะสม 51,930,825รายจํานวนผู้ได้รับวัคซีนเข็มที่3สะสม 24,081,948รายและจํานวนผู้ได้รับวัคซีนเข็มที่4สะสม 2,986,775ราย
_________
รัฐบาลไทย-ข่าวทำเนียบรัฐบาล-รมต.อนุชา เผยผลการตรวจสอบ กรณีวิศวกรแจ้งเตือนองค์พระปฐมเจดีย์เสียหาย เบื้องต้นยังไม่พบส่วนใดที่ชำรุด
วันเสาร์ที่ 11 กันยายน 2564
รมต.อนุชา เผยผลการตรวจสอบ กรณีวิศวกรแจ้งเตือนองค์พระปฐมเจดีย์เสียหาย เบื้องต้นยังไม่พบส่วนใดที่ชํารุด
รมต.อนุชา เผยผลการตรวจสอบ กรณีวิศวกรแจ้งเตือนองค์พระปฐมเจดีย์เสียหาย เบื้องต้นยังไม่พบส่วนใดที่ชํารุด
นายอนุชา นาคาศัย รัฐมนตรีประจําสํานักนายกรัฐมนตรี ได้รับการประสานจากวิศวกรจํานวนหนึ่ง ว่าจากกรณีที่มีฝนตกหนักเป็นระยะเวลาหลายวัน ส่งผลให้องค์พระปฐมเจดีย์ วัดพระปฐมเจดีย์ราชวรมหาวิหาร สิ่งศักดิ์สิทธิ์คู่บ้านคู่เมืองของชาว จ.นครปฐม ได้รับความเสียหาย โดยอาจเกิดน้ําเซาะดินทําให้องค์พระปฐมเจดีย์ทรุดตัว ได้สั่งการให้สํานักงานพระพุทธศาสนาแห่งชาติ (พศ.) หน่วยงานในกํากับดูแลตรวจสอบแล้ว
จากการลงพื้นที่ตรวจสอบข้อมูลของ พศ. เจ้าอาวาสวัดพระปฐมเจดีย์ราชวรมหาวิหาร ได้ให้ข้อมูลว่าองค์พระปฐมเจดีย์มีการบูรณะปฏิสังขรณ์ครั้งล่าสุดเมื่อปี 2551 โดยกรมศิลปากรเป็นหน่วยงานหลักในการบูรณะปฏิสังขรณ์ จากกรณีที่มีคลิปเผยแพร่ภาพมีน้ําไหลหลากเป็นน้ําตกจากบันไดหน้าพระร่วง หรือมีน้ําท่วมขังบริเวณลานด้านองค์พระ มักเกิดขึ้นเป็นประจําเมื่อมีฝนตกจํานวนมาก ขณะนี้ยังไม่มีสัญญาณใดๆ เกี่ยวกับความเสียหายที่จะเกิดขึ้นตามที่ได้รับการแจ้งเตือนมา ทั้งนี้ ได้หารือสํานักงานโยธาธิการและผังเมืองจังหวัดนครปฐมเพื่อจะประสานงานกับกรมศิลปากรเข้ามาสํารวจอีกครั้งว่ามีส่วนใดได้รับความเสียหายหรือชํารุด เพื่อสร้างความเชื่อมั่นแก่พุทธศาสนิกชนและชาวนครปฐมที่มีความกังวลดังกล่าว
...........................
รัฐบาลไทย-ข่าวทำเนียบรัฐบาล-นายฟาน จี๊ ทัญ (H.E. Mr. Phan Chi Thanh) เอกอัครราชทูตสาธารณรัฐสังคมนิยมเวียดนามประจำประเทศไทย และคณะ เข้าเยี่ยมคารวะ
วันศุกร์ที่ 12 พฤศจิกายน 2564
นายฟาน จี๊ ทัญ (H.E. Mr. Phan Chi Thanh) เอกอัครราชทูตสาธารณรัฐสังคมนิยมเวียดนามประจําประเทศไทย และคณะ เข้าเยี่ยมคารวะ
นายฟาน จี๊ ทัญ (H.E. Mr. Phan Chi Thanh) เอกอัครราชทูตสาธารณรัฐสังคมนิยมเวียดนามประจําประเทศไทย และคณะ เข้าเยี่ยมคารวะ
วันที่ ๑๑ พฤศจิกายน ๒๕๖๔ เวลา ๑๓.๓๐ น. นายฟาน จี๊ ทัญ (H.E. Mr. Phan Chi Thanh) เอกอัครราชทูตสาธารณรัฐสังคมนิยมเวียดนามประจําประเทศไทย และคณะ เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม เนื่องในโอกาสเข้ารับหน้าที่ และหารือความร่วมมือด้านวัฒนธรรมระหว่างสาธารณรัฐสังคมนิยมเวียดนามและราชอาณาจักรไทย โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม และนางสาวอุรุษยา อินทรสุขศรี ผู้อํานวยการกองการต่างประเทศ รวมทั้งเจ้าหน้าที่ที่เกี่ยวข้องเข้าร่วม ณ ห้องรับรอง ชั้น ๗ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ครม.เห็นชอบเรียกให้กองทุนเพื่อส่งเสริมการอนุรักษ์พลังงานนำทุนหรือผลกำไรส่วนเกินของทุนหมุนเวียน ปีบัญชี 2565 จำนวน 14,377 ล้านบาท ส่งคลังเป็นรายได้แผ่นดิน
วันอังคารที่ 16 สิงหาคม 2565
ครม.เห็นชอบเรียกให้กองทุนเพื่อส่งเสริมการอนุรักษ์พลังงานนําทุนหรือผลกําไรส่วนเกินของทุนหมุนเวียน ปีบัญชี 2565 จํานวน 14,377 ล้านบาท ส่งคลังเป็นรายได้แผ่นดิน
ครม.เห็นชอบเรียกให้กองทุนเพื่อส่งเสริมการอนุรักษ์พลังงานนําทุนหรือผลกําไรส่วนเกินของทุนหมุนเวียน ปีบัญชี 2565 จํานวน 14,377 ล้านบาท ส่งคลังเป็นรายได้แผ่นดิน
น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบการเรียกให้กองทุนเพื่อส่งเสริมการอนุรักษ์พลังงานนําทุนหรือผลกําไรส่วนเกินของทุนหมุนเวียน ปีบัญชี 2565 จํานวนเงินทั้งสิ้น 14,377 ล้านบาท ส่งคลังเป็นรายได้แผ่นดินโดยเร็วหลังจากที่ครม.มีมติเห็นชอบ ซึ่งหลังจากนําทุนหรือผลกําไรส่วนเกินของทุนหมุนเวียนส่งคลังเป็นรายได้แผ่นดินแล้ว กองทุนเพื่อส่งเสริมการอนุรักษ์พลังงานยังมีกระแสเงินสดที่สามารถดําเนินงานได้ปกติโดยไม่ขาดสภาพคล่องประมาณ 11,734 ล้านบาท
น.ส.ไตรศุลี กล่าวว่า ก่อนหน้านี้ ครม.มีมติเมื่อวันที่ 22 มีนาคม 2565 เห็นชอบการเรียกให้ทุนหมุนเวียนจํานวน 7 ทุน นําทุนหรือผลกําไรส่วนเกินของทุนหมุนเวียน ปีบัญชี 2564 รวมเป็นเงินทั้งสิ้น 3,100 ล้านบาท ส่งคลังเป็นรายได้แผ่นดินภายใน 60 วัน หลังจากครม.มีมติเห็นชอบ และรับทราบรายงานผลการนําทุนหรือผลกําไรส่วนเกินของทุนหมุนเวียนส่งคลังเป็นรายได้แผ่นดินของเงินทุนหมุนเวียนเพื่อแก้ไขปัญหาหนี้สินข้าราชการครูที่ได้นําทุนหรือผลกําไรส่วนเกินส่งคลังเป็นรายได้แผ่นดินปีบัญชี 2562 จํานวน 350 ล้านบาท และกองทุนสิ่งแวดล้อมที่ได้นําทุนหรือผลกําไรส่วนเกินของทุนหมุนเวียนส่งคลังเป็นรายได้แผ่นดินปีบัญชี 2563 จํานวน 81 ล้านบาท และที่ประชุมคณะกรรมการนโยบายการบริหารทุนหมุนเวียน ครั้งที่ 1/2565 ได้มีมติเห็นชอบให้กองทุนเพื่อส่งเสริมการอนุรักษ์พลังงานนําทุนหรือผลกําไรส่วนเกินของทุนหมุนเวียนส่งคลังเป็นรายได้แผ่นดิน จํานวนเงิน 14,377 ล้านบาท
รัฐบาลไทย-ข่าวทำเนียบรัฐบาล-ปลัด วธ. เป็นประธานพิธีประดับธงชาติและเคารพธงชาติ เนื่องในวันพระราชทานธงชาติไทย
วันพุธที่ 29 กันยายน 2564
ปลัด วธ. เป็นประธานพิธีประดับธงชาติและเคารพธงชาติ เนื่องในวันพระราชทานธงชาติไทย
พิธีประดับธงชาติและเคารพธงชาติ เนื่องในวันพระราชทานธงชาติไทย
วันที่ ๒๘ กันยายน ๒๕๖๔ เวลา ๐๘.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีประดับธงชาติและเคารพธงชาติ เนื่องในวันพระราชทานธงชาติไทย โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม ผู้บริหารกระทรวงวัฒนธรรม ข้าราชการ และเจ้าหน้าที่ที่เกี่ยวข้อง เข้าร่วม ณ บริเวณหน้าเสาธง อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-นายกฯ ชูงานมหกรรมผ้าไหม “ไหมไทยสู่เส้นทางโลก” ครั้งที่ 11 เฉลิมพระเกียรติ เป็นโอกาสสำคัญเผยแพร่พระราชกรณียกิจสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันอังคารที่ 10 พฤษภาคม 2565
นายกฯ ชูงานมหกรรมผ้าไหม “ไหมไทยสู่เส้นทางโลก” ครั้งที่ 11 เฉลิมพระเกียรติ เป็นโอกาสสําคัญเผยแพร่พระราชกรณียกิจสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
นายกฯ ชูงานมหกรรมผ้าไหม “ไหมไทยสู่เส้นทางโลก” ครั้งที่ 11 เฉลิมพระเกียรติ เป็นโอกาสสําคัญเผยแพร่พระราชกรณียกิจสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ย้ําผ้าไหมไทยเป็น Soft power ที่รัฐบาลมุ่งส่งเสริม พัฒนาต่อยอดอย่างสร้างสรรค์
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (10 พฤษภาคม 2565) เวลา 08.30 น. ณ ตึกสันติไมตรี ทําเนียบรัฐบาล ก่อนการประชุมคณะรัฐมนตรี นายวิษณุ เครืองาม รองนายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอิทธิพล คุณปลื้ม รัฐมนตรีว่าการกระทรวงวัฒนธรรม เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อนําเสนอข้อมูลโครงการมหกรรมผ้าไหม “ไหมไทยสู่เส้นทางโลก” ครั้งที่ 11 เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยมีนายดิสทัต โหตระกิตย์ เลขาธิการนายกรัฐมนตรี เข้าร่วมรับฟังการนําเสนอข้อมูล ซึ่งมหกรรมผ้าไหม “ไหมไทยสู่เส้นทางโลก” เป็นโครงการเฉลิมพระเกียรติในนามรัฐบาล โดยสํานักงานปลัดสํานักนายกรัฐมนตรีดําเนินการร่วมกับกระทรวงวัฒนธรรม การท่องเที่ยวแห่งประเทศไทย และสมาคมส่งเสริมผ้าไหมและวัฒนธรรมไทย เปิดโอกาสให้นิสิต นักศึกษา รวมถึงสถาบันการศึกษาด้านการออกแบบแฟชั่นและสิ่งทอทั่วประเทศ จํานวน 73 สถาบัน ประกอบด้วย มหาวิทยาลัยจํานวน 20 แห่ง วิทยาลัยการอาชีวศึกษาจํานวน 40 แห่ง และสถาบันออกแบบแฟชั่นและสิ่งทอภาคเอกชนจํานวน 13 แห่ง รวมอาจารย์จํานวน 231 คน และนักศึกษาจํานวน 318 คน เข้าร่วมโครงการออกแบบและตัดเย็บชุดผ้าไหมให้กับคณะทูตานุทูตและนางแบบ นายแบบกิตติมศักดิ์ โดยใช้ผ้าไหมไทยจากมูลนิธิส่งเสริมศิลปาชีพฯ ทั้งหมด
โอกาสนี้ นายกรัฐมนตรีกล่าวว่า นับเป็นโอกาสสําคัญที่จะเผยแพร่พระราชกรณียกิจของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เรื่องการส่งเสริมและสนับสนุนผลิตภัณฑ์ผ้าไหมไทยให้เป็นที่รู้จักอย่างกว้างขวาง ทั้งภายในประเทศและต่างประเทศ ด้วยความสํานึกในพระมหากรุณาธิคุณของพระองค์ท่านที่มีต่อเกษตรกรผู้ปลูกหม่อนเลี้ยงไหมทั่วประเทศ ให้มีคุณภาพชีวิตที่ดีขึ้น นอกจากนี้ ผ้าไหมไทยยังเป็น Soft power อีกด้านของประเทศที่รัฐบาลมุ่งส่งเสริมและพัฒนาต่อยอดอย่างสร้างสรรค์ เพื่อสร้างมูลค่าเพิ่มและเผยแพร่สู่สายตาชาวต่างชาติ นอกจากนี้การเปิดโอกาสให้นิสิต นักศึกษาได้ออกแบบและตัดเย็บชุดผ้าไหมให้กับคณะทูตานุทูต และนางแบบ นายแบบกิตติมศักดิ์ เป็นโอกาสที่ดีที่ได้มีการแลกเปลี่ยนวัฒนธรรมกับนานาประเทศ จึงขอให้หน่วยงานที่เกี่ยวข้องร่วมกันส่งเสริมและสนับสนุนการออกแบบตัดเย็บผ้าไหมไทยให้มีความเป็นสากล ควบคู่กับการอนุรักษ์มรดกทางวัฒนธรรมไทยด้วย
สําหรับโครงการมหกรรมผ้าไหม “ไหมไทยสู่เส้นทางโลก” ครั้งที่ 11 เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 กําหนดจัดงานในวันเสาร์ที่ 28 พฤษภาคม 2565 เวลา 17.00 น. ณ หอประชุมกองทัพเรือ โดยมีสถานทูตประจําประเทศไทย จํานวน 77 ประเทศ และสถานกงสุลประจําประเทศไทยจํานวน 23 ประเทศ รวม 100 ประเทศ เข้าร่วมงาน
------------
รัฐบาลไทย-ข่าวทำเนียบรัฐบาล-Sideline talks to strengthen public health cooperation done with Indonesia, Singapore and ADB, says public health minister Anutin Charnvirakul
วันพฤหัสบดีที่ 25 สิงหาคม 2565
Sideline talks to strengthen public health cooperation done with Indonesia, Singapore and ADB, says public health minister Anutin Charnvirakul
Deputy prime minister and public health minister has sought cooperation from his counterparts in a bid to promote public health security in the region through SECURE project under ADB’s support, ACPHEED with Indonesia and Genomic study cooperation
Deputy prime minister and public health minister has sought cooperation from his counterparts in a bid to promote public health security in the region through SECURE project under ADB’s support, ACPHEED with Indonesia and Genomic study cooperation with Singapore.
August 25: Deputy prime minister and public health minster Anutin Charnvirakul said that he has made a bilateral discussion with Dr. Wan Farisan Bin Wan Sulaiman, excutive director of Asian Development Bank (ADB), public health ministers from Indonesia and Singapore for seeking public health cooperation and financial support to develop Medical Excellence Centre under the Ministry of Public health.
It also updated a progress of SECURE project supporting vaccination management and promoting measures to secure public health affairs after the pandemic ended. ADB has worked closely with seven countries in Asean, namely Cambodia, Indonesia, Laos, the Philippines, Tomor-Leste, Vietnam and Thailand, which the country is ready to work with ADB to achieve the plan.
He also talked with Dr. Dante Saksono Harbuwobo, deputy public health minister from Indonesia,by highlighting the issue of public health cooperation, including establishment of ASEAN Centre for Public Health Emergencies and Emerging Diseases (ACPHEED) located in Indonesia, Thailand and Vietnam and the headquarter is in Bangkok, Thailand. It is now under a process of Establishment Agreement (EA) that is expected to compete by September this year. He said that Thailand has affirmed on its position for working closely with its counterparts for ACPHEED’ s sustainable development in all levels.
Regarding a discussion with Singapore led by public health minister Ong Ye Kung, Mr Anutin said that he has extended his appreciation toward its achivement of "ASEAN Centre for Public Health Emergencies and Emerging Diseases, which is a significant step to exercise resources and stakholder’s participation for building up public health security in the region. He further said that Singapore and Thailand will have genomics cooperation on reseach and study.
The sideline talks are made during the APEC’s the 12th High Level Meeting on Health and the Economy that ends on Friday.
***************************** August, 25 2022
รัฐบาลไทย-ข่าวทำเนียบรัฐบาล-​ปลัดฯกอบชัย เป็นประธานเปิด "โครงการพลิกธุรกิจ SMEs ไทยสู่การผลิตสมัยใหม่ 4.0" ประจำปีงบประมาณ พ.ศ. 2565
วันพฤหัสบดีที่ 2 มิถุนายน 2565
​ปลัดฯกอบชัย เป็นประธานเปิด "โครงการพลิกธุรกิจ SMEs ไทยสู่การผลิตสมัยใหม่ 4.0" ประจําปีงบประมาณ พ.ศ. 2565
​ปลัดฯกอบชัย เป็นประธานเปิด "โครงการพลิกธุรกิจ SMEs ไทยสู่การผลิตสมัยใหม่ 4.0" ประจําปีงบประมาณ พ.ศ. 2565
วันนี้ (1 มิถุนายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดโครงการส่งเสริมและพัฒนาเอสเอ็มอี แบบเฉพาะกลุ่ม กองทุนพัฒนาเอสเอ็มอีตามแนวประชารัฐ "โครงการพลิกธุรกิจ SMEs ไทยสู่การผลิตสมัยใหม่ 4.0" ประจําปีงบประมาณ พ.ศ. 2565 ซึ่งมีวัตถุประสงค์เพื่อเพิ่มผลิตภาพกระบวนการผลิตผู้ประกอบการเอสเอ็มอีโดยใช้เทคโนโลยีดิจิทัล หุ่นยนต์ และระบบอัตโนมัติ โดยเป็นการบูรณาการร่วมกับ 3 หน่วยงานที่ปรึกษาหลัก ได้แก่ สถาบันไทย-เยอรมัน มหาวิทยาลัยมหิดล และมหาวิทยาลัยขอนแก่น ซึ่งมีกลุ่มเป้าหมายที่จะได้รับการพัฒนาเป็น SMEs ที่มีความต้องการพัฒนากระบวนการผลิตใช้เทคโนโลยีหุ่นยนต์และระบบอัตโนมัติ นักบูรณาการหุ่นยนต์และระบบอัตโนมัติ (SI: System Integrator) และนักวิเคราะห์ระบบอัตโนมัติ (SA: System Analyst) โดยมีนางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายณรัฐ รุจิรัตน์ ผู้อํานวยการสถาบันไฟฟ้าและอิเล็กทรอนิกส์ นายสมชาย จักร์กรีนทร์ ผู้อํานวยการสถาบันไทย-เยอรมัน ดร.สัมพันธ์ ศิลปนาฎรองประธานกรรมการ บริษัท เวสเทิร์น ดิจิตอล สตอเรท เทคโนโลยีส์ (ประเทศไทย) จํากัด และผู้บริหารระดับสูงกระทรวงอุตสาหกรรม เข้าร่วมเป็นเกียรติ ณ ห้องประชุม อก 1 ชั้น 2 อาคารสํานักงานปลัดกระทรวงอุตสาหกรรม และผ่านระบบออนไลน์ (Zoom Meeting)
รัฐบาลไทย-ข่าวทำเนียบรัฐบาล-ครม. อนุมัติ ร่างพระราชบัญญัติประกันสังคม (ฉบับที่ ..) พ.ศ. .... ปรับสิทธิประโยชน์กองทุนประกันสังคม สามารถนำเงินกรณีชราภาพบางส่วนออกมาใช้ก่อน
วันอังคารที่ 10 พฤษภาคม 2565
ครม. อนุมัติ ร่างพระราชบัญญัติประกันสังคม (ฉบับที่ ..) พ.ศ. ....  ปรับสิทธิประโยชน์กองทุนประกันสังคม สามารถนําเงินกรณีชราภาพบางส่วนออกมาใช้ก่อน
ครม. อนุมัติ ร่างพระราชบัญญัติประกันสังคม (ฉบับที่ ..) พ.ศ. ....  ปรับสิทธิประโยชน์กองทุนประกันสังคม สามารถนําเงินกรณีชราภาพบางส่วนออกมาใช้ก่อน หรือ เป็นหลักค้ําประกันการกู้เงินธนาคาร/สถาบันการเงินได้
วันที่ 10 พ.ค. 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรี อนุมัติหลักการร่างพระราชบัญญัติประกันสังคม (ฉบับที่ ..) พ.ศ. .... โดยเป็นการปรับปรุงแก้ไขสิทธิประโยชน์กองทุนประกันสังคม กรณีชราภาพ ให้ผู้ประกันตนสามารถนําเงินกรณีชราภาพบางส่วนออกมาใช้ก่อน (ขอเลือก ขอคืน และขอกู้) รวมทั้งการเพิ่มสิทธิประโยชน์กรณีอื่น อาทิ เพิ่มเงินทดแทนกรณีขาดรายได้กรณีทุพพลภาพ จากร้อยละ 50 ของค่าจ้าง เป็นร้อยละ 70 ของค่าจ้าง เพิ่มจ่ายเงินสงเคราะห์การหยุดงานเพื่อการคลอดบุตรจากเดิม 90 วันเป็น 98 วัน เป็นต้น รวมทั้งแก้ไขขยายอายุขั้นสูงของผู้ประกันตนที่เป็นลูกจ้าง จากเดิม "อายุ 60 ปีบริบูรณ์ " เป็น "อายุ 65 ปีบริบูรณ์"
ทั้งนี้
1. การปรับปรุงแก้ไขสิทธิประโยชน์กองทุนประกันสังคม กรณีชราภาพให้ผู้ประกันตนสามารถนําเงินกรณีชราภาพบางส่วนออกมาใช้ก่อน (ขอเลือก ขอคืนและขอกู้ )ดังนี้
-กรณีให้ผู้ประกันตนที่มีอายุครบ 55 ปีบริบูรณ์ สามารถเลือกรับเงินบํานาญชราภาพหรือเงินบําเหน็จชราภาพ (ขอเลือก) / กรณีให้ผู้ประกันตนสามารถนําเงินกรณีชราภาพบางส่วนมาใช้ก่อนมีอายุครบ 55 ปีบริบูรณ์ (ขอคืน) และ/ กรณีให้ผู้ประกันตนสามารถนําเงินกรณีชราภาพบางส่วนไปเป็นหลักค้ําประกันการกู้เงินกับธนาคารหรือสถาบันการเงินได้ (ขอกู้)
2. การเพิ่มสิทธิประโยชน์กรณีอื่น
- ประโยชน์ทดแทนในกรณีทุพพลภาพเพิ่มเงินทดแทนการขาดรายได้กรณีทุพพลภาพจากร้อยละ 50 ของค่าจ้าง เป็นร้อยละ 70 ของค่าจ้าง
- ประโยชน์ทดแทนในกรณีคลอดบุตร เพิ่มระยะเวลาในการจ่ายเงินสงเคราะห์การหยุดงานเพื่อการคลอดบุตรโดยเหมาจ่ายในอัตราครั้งละร้อยละ 50 ของค่าจ้างจากเดิมเป็นระยะเวลา 90 วันเป็นระยะเวลา 98 วันหรือระยะเวลาตามที่กําหนดในกฎกระทรวง
- ประโยชน์ทดแทนในกรณีสงเคราะห์บุตรโดยให้ผู้ประกันตนที่สิ้นสภาพการเป็นลูกจ้าง และภายหลังการสิ้นสภาพเป็นผู้ประกันตน ได้รับประโยชน์ทดแทนในกรณีสงเคราะห์บุตรต่อไปอีก 6 เดือน
ทั้งนี้ การแก้ไขร่างพระราชบัญญัติฉบับนี้ จะทําให้ผู้ประกันตนที่เป็นผู้สูงอายุจะได้รับความคุ้มครองภายใต้ระบบสามารถ เลือกเข้าถึงแหล่งเงินฉุกเฉินได้เพิ่มเติมโดยใช้เงินกรณีชราภาพที่ตนจะได้รับในอนาคตเป็นเงินทุนแต่จะทําให้ผู้ประกันตนมีหลักประกันรายได้ยามเกษียณที่ลดลง อย่างไรก็ตาม หากผู้ประกันตนนําเงินกรณีชราภาพบางส่วนเอามาใช้ก่อนขอเลือกขอคืนและขอกู้ อาจทําให้กองทุนประกันสังคมมีความมั่นคงทางเสถียรภาพของกองทุนประกันสังคมลดลง แต่จะช่วยให้กองทุนมีค่าใช้จ่ายลดลงในระยะยาว
"การแก้ไขเพิ่มเติมร่างพระราชบัญญัติประกันสังคม 2533 เพื่อเพิ่มสิทธิประโยชน์ให้มีความเหมาะสมกับสถานการณ์ในปัจจุบันรวมทั้งเป็นการรองรับการเข้าสู่สังคมผู้สูงอายุในประเทศไทยเพื่อให้ผู้ประกันตนที่สูงอายุได้รับความคุ้มครองและได้รับสิทธิประโยชน์ในระบบประกันสังคมสร้างหลักประกันทางสังคมที่เพิ่มมากขึ้นกับผู้สูงอายุที่อยู่ในระบบประกันสังคมด้วย" โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-ดีอีเอส ชู Platform พื้นฐานรองรับ Digital Government พร้อมก้าวสู่เศรษฐกิจดิจิทัลเต็มรูปแบบ
วันพฤหัสบดีที่ 18 พฤศจิกายน 2564
ดีอีเอส ชู Platform พื้นฐานรองรับ Digital Government พร้อมก้าวสู่เศรษฐกิจดิจิทัลเต็มรูปแบบ
ดีอีเอส ชู Platform พื้นฐานรองรับ Digital Government พร้อมก้าวสู่เศรษฐกิจดิจิทัลเต็มรูปแบบ
เมื่อวันที่ 17 พฤศจิกายน 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ร่วมบรรยายในงาน Powering Digital Thailand 2022 พลิกฟื้นเศรษฐกิจประเทศ จัดงานโดยบริษัท หัวเว่ย เทคโนโลยี่ (ประเทศไทย) จํากัด ร่วมมือกับ บริษัท บางกอกโพสต์ จํากัด (มหาชน) มูลนิธิอาเซียน และพาร์ทเนอร์ทั้งภาครัฐและเอกชนในอุตสาหกรรมไอซีทีอีกกว่า 60 รายทั่วไทย ณ บางกอกคอนเวนชั่นเซ็นเตอร์ A2 ชั้น 22 โรงแรมเซ็นทารา แกรนด์ แอท เซ็นทรัลเวิลด์ ในการนี้ ปลัดกระทรวงดิจิทัลฯ กล่าวถึง Platform พื้นฐานรองรับ Digital Government ที่รัฐบาลพัฒนาขึ้นมารองรับการทําธุรกรรมต่างๆ ในรูปแบบดิจิทัล รวมถึงมาตรฐานและกฎระเบียบที่เอื้อต่อการปรับเปลี่ยนไปสู่เศรษฐกิจดิจิทัลเต็มรูปแบบ อาทิ e-signature Digital ID e-meeting e-document e-licensing e-voting เป็นต้น ภายในงานดังกล่าวยังได้จัดแสดงเทคโนโลยีไฮไลท์ เช่น คลาวด์เพื่อการเกษตร นวัตกรรม AI เพื่ออุตสาหกรรมการผลิต และเทคโนโลยีดิจิทัลเพื่อพลังงานสะอาด สําหรับประยุกต์ใช้กับประเทศไทยในการเปลี่ยนผ่านสู่ยุคดิจิทัล
********************
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” มั่นใจสาธารณสุขไทยมีศักยภาพทั้งการเฝ้าระวัง ป้องกัน สามารถคัดกรองนักท่องเที่ยวชาวต่างประเทศต้องสงสัยติดเชื้อโควิด-19 สายพันธุ์ “โอไมครอน” รายแรกของไทย
วันจันทร์ที่ 6 ธันวาคม 2564
โฆษกรัฐบาลเผย “นายกฯ” มั่นใจสาธารณสุขไทยมีศักยภาพทั้งการเฝ้าระวัง ป้องกัน สามารถคัดกรองนักท่องเที่ยวชาวต่างประเทศต้องสงสัยติดเชื้อโควิด-19 สายพันธุ์ “โอไมครอน” รายแรกของไทย
โฆษกรัฐบาลเผย “นายกฯ” มั่นใจสาธารณสุขไทยมีศักยภาพทั้งการเฝ้าระวัง ป้องกัน สามารถคัดกรองนักท่องเที่ยวชาวต่างประเทศต้องสงสัยติดเชื้อโควิด-19 สายพันธุ์ “โอไมครอน” รายแรกของไทย ยืนยันสายพันธ์ุที่ระบาดในไทยยังคงเป็นเดลตา
วันที่ 6 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้รับทราบจากกระทรวงสาธารณสุขถึงการตรวจพบผู้ป่วยไวรัสโควิด-19 ต้องสงสัยติดเชื้อโควิด-19 สายพันธุ์ “โอไมครอน” รายแรกของไทย เป็นการติดเชื้อจากนักท่องเที่ยวชาวอเมริกันที่เดินทางมาจากสเปน จากระบบ Test to Go ซึ่งถือว่าไทย เป็นอันดับที่ 47 ของโลก ที่พบผู้ติดเชื้อไวรัสโควิด-19 สายพันธ์ุโอไมครอน หลังจากตรวจตัวอย่างพบความเข้ากันได้กับจีโนมของโอไมครอนสูงถึง 99.92% อย่างไรก็ตาม กระทรวงสาธารณสุขยังยืนยันว่า สายพันธุ์ส่วนใหญ่ที่พบขณะนี้ ในไทยยังเป็นสายพันธุ์เดลตา 65.97% สายพันธุ์อัลฟา 32.48% และสายพันธุ์เบตา 1.54% ทั้งนี้ นายกรัฐมนตรีจะร่วมกับกระทรวงสาธรณสุขและคณะแพทย์ และผู้ทรงคุณวุฒิ ที่ปรึกษา เพื่อติดตามพัฒนาการสถานการณ์โควิด-19 อย่างใกล้ชิด โดยขณะนี้ ยังไม่มีการเปลี่ยนแนวทางหรือนโยบาย ซึ่งทุกอย่างจะต้องมีการนําเข้าสู่ที่ประชุม ศบค. ในครั้งต่อไป
“นายกรัฐมนตรีเชื่อมั่นระบบสาธารณสุขไทย มีกระบวนการการเฝ้าระวัง ตรวจสอบ และคัดกรองที่มีประสิทธิภาพและเข้มข้นสูง สามารถวินิจฉัยผู้ป่วยต้องสงสัยติดเชื้อโควิด-19 ได้อย่างรวดเร็ว ซึ่งขอให้พี่น้องประชาชนตระหนักแต่อย่าได้ตระหนก โดยคณะแพทย์ไทยและทั่วโลกยังยืนยันการยึดหลักอนามัยส่วนบุคคลอย่างเคร่งครัด ด้วยมาตการการป้องกันการติดเชื้อแบบครอบจักรวาล Universal Prevention เป็นการป้องกันตนเองขั้นสูงสุดตลอดเวลาให้ปลอดภัยจากโควิด-19 ทั้งสวมหน้ากากอนามัยและหน้ากากผ้า รักษา เว้นระยะห่าง และหมั่นล้างมือให้สะอาด สามารถป้องกันโควิด-19 ได้ทุกสายพันธุ์ นายกรัฐมนตรียังฝากย้ําไปถึงประชาชนที่ยังลังเลยังไม่ได้รับการฉีดวัคซีน ขอความร่วมมือให้รีบเข้ามารับการฉีดวัคซีนที่รัฐจัดหาให้ รวมทั้งสําหรับผู้ที่ได้รับวัคซีน 2 เข็มแล้ว ก็ขอให้ติดตามการประกาศข้อแนะนําจากกระทรวงสาธารณสุข สําหรับการเข้ารับฉีดวัคซีนบูสเตอร์ในระยะเวลาที่เหมาะสม ต่อไป” นายธนกร กล่าว
รัฐบาลไทย-ข่าวทำเนียบรัฐบาล-สธ. ร่วม เครือ รพ. ปิยะเวท เปิด รพ.โรงพยาบาลสนามรับผู้ป่วยสีเหลือง 350 เตียง
วันจันทร์ที่ 16 สิงหาคม 2564
สธ. ร่วม เครือ รพ. ปิยะเวท เปิด รพ.โรงพยาบาลสนามรับผู้ป่วยสีเหลือง 350 เตียง
กระทรวงสาธารณสุข ร่วมเครือโรงพยาบาลปิยะเวท ใช้พื้นที่โครงการเดอะบาซาร์ รัชดาภิเษก ซึ่งเป็น Hospitel ขนาด 1,450 เตียง ขยายศักยภาพเปิดโรงพยาบาลสนามรับผู้ป่วยสีเหลือง พร้อมเครื่องติดตั้งช่วยหายใจเพิ่ม 350 เตียง เตรียมรับผู้ป่วยวันพรุ่งนี้
วันนี้ (16 สิงหาคม 2564) ที่ โครงการเดอะบาซาร์ รัชดาภิเษก กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ และนพ.วิทิต อรรถเวชกุล ประธานเจ้าหน้าที่บริหารและกรรมการผู้จัดการ โรงพยาบาลปิยะเวท ตรวจความพร้อมโรงพยาบาลสนาม โครงการ “ลมหายใจเดียวกัน” โดยดร.สาธิตกล่าวว่า รัฐบาลและกระทรวงสาธารณสุขมีนโยบายให้โรงพยาบาลทุกสังกัดขยายเตียงเพื่อรองรับจํานวนผู้ป่วยโควิด 19 เพิ่มมากขึ้น โดยเฉพาะเตียงสีเหลือง และสีแดงซึ่งจะทําให้เตียงใน กทม. และปริมณฑล มีเพียงพอสําหรับดูแลผู้ป่วยที่มีอาการ ช่วยลดการเสียชีวิตลดลงได้จึงมอบให้กรมสนับสนุนบริการสุขภาพ ได้ขอความร่วมมือสถานพยาบาลเอกชนในการเพิ่มเตียง เพื่อให้เกิดความคล่องตัวในการรับมือ
“ขอขอบคุณ ประธานเจ้าหน้าที่บริหารและกรรมการผู้จัดการ โรงพยาบาลปิยะเวท นพ.วิทิต อรรถเวชกุล ที่ให้ความร่วมมือรัฐบาล เปิดโรงพยาบาลสนามรองรับผู้ป่วยกลุ่มสีเหลือง รวมถึงทุกโรงพยาบาลทั้งรัฐและเอกชน ในการร่วมกันบริหารจัดการเตียงดูแลผู้ป่วยโควิด 19 อย่างครอบคลุม” ดร.สาธิตกล่าว
ด้าน นพ.ธเรศกล่าวว่า ที่ผ่านมา โครงการเดอะบาซาร์ รัชดาภิเษก ให้การสนับสนุนพื้นที่โรงแรมเป็น Hospitel จํานวน 1,450 เตียง รับผู้ป่วยกลุ่มสีเขียวที่ไม่มีอาการ และได้เปิดเพิ่มอีก 350 เตียง เป็นโรงพยาบาลสนามสําหรับผู้ป่วยสีเหลือง พร้อมติดตั้งเครื่องช่วยหายใจ เครื่องกรองอากาศ โดยจะรับผู้ป่วยที่มีอาการเปลี่ยนแปลงจาก Hospitel และจากระบบประสานหาเตียง โดยจะรับผู้ป่วยเข้ารักษาในวันพรุ่งนี้ และเร็วๆ นี้ โรงพยาบาลปิยะเวทมีแผนขยายเตียงสําหรับผู้ป่วยสีแดงเพิ่มอีก 120 เตียง
*********************************** 16 สิงหาคม 2564
รัฐบาลไทย-ข่าวทำเนียบรัฐบาล-กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่ชุมชนประชาอุทิศ ๑๑๗/๑ บ้านพรานนก และชุมชนสุขสวัสดิ์ ๓๗ กรุงเทพมหานคร
วันศุกร์ที่ 10 กันยายน 2564
กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่ชุมชนประชาอุทิศ ๑๑๗/๑ บ้านพรานนก และชุมชนสุขสวัสดิ์ ๓๗ กรุงเทพมหานคร
ลงพื้นที่ชุมชนประชาอุทิศ ๑๑๗/๑ บ้านพรานนก และชุมชนสุขสวัสดิ์ ๓๗ กรุงเทพมหานคร เพื่อมอบถุงยังชีพแก่ประชาชน ในโครงการ “ปันน้ําใจ คนไทยไม่ทิ้งกัน” ให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙)
วันที่ ๑๐ กันยายน ๒๕๖๔ กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่ชุมชนประชาอุทิศ ๑๑๗/๑ บ้านพรานนก และชุมชนสุขสวัสดิ์ ๓๗ กรุงเทพมหานคร เพื่อมอบถุงยังชีพแก่ประชาชน ในโครงการ “ปันน้ําใจ คนไทยไม่ทิ้งกัน” ให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) รวมถึงผู้ติดเชื้อโควิด-๑๙ ที่อยู่ระหว่างการกักตัวดูแลรักษาตนเอง (Home Isolation) และแจ้งขอความช่วยเหลือผ่าน jitasa.care โดยนางยุพา ทวีวัฒนะกิจบวร ปลัดกระทรวงวัฒนธรรม มอบหมายให้นายพัฐศิษฏ์ ธนชวาลย์ ผู้อํานวยการกองตรวจราชการ และเจ้าหน้าที่กระทรวงวัฒนธรรมร่วมมอบถุงยังชีพดังกล่าว
รัฐบาลไทย-ข่าวทำเนียบรัฐบาล-พม. รับเด็กชายตาบอดพร้อมบิดา ส่งกลับบ้านอย่างปลอดภัย หลังหายป่วยโควิด-19 พร้อมคอยช่วยเหลืออย่างต่อเนื่อง
วันอังคารที่ 3 สิงหาคม 2564
พม. รับเด็กชายตาบอดพร้อมบิดา ส่งกลับบ้านอย่างปลอดภัย หลังหายป่วยโควิด-19 พร้อมคอยช่วยเหลืออย่างต่อเนื่อง
พม. รับเด็กชายตาบอดพร้อมบิดา ส่งกลับบ้านอย่างปลอดภัย หลังหายป่วยโควิด-19 พร้อมคอยช่วยเหลืออย่างต่อเนื่อง
เมื่อวันที่19 ก.ค. 64เวลา 13.00 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า กระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) ร่วมกับกระทรวงสาธารณสุข (สธ.) และกระทรวงการอุดมศึกษา วิทยาศาสตร์ วิจัย และนวัตกรรม (อว.) ได้บูรณาการความช่วยเหลือ กรณี เด็กชาย อายุ 12 ปี พิการทางการเห็น ตาบอดสนิททั้ง 2 ข้าง อาศัยอยู่เพียงลําพังในห้องเช่า ย่านบางแค กรุงเทพฯ โดยบิดา อายุ 42 ปี ได้ติดต่อขอความช่วยเหลือในการดูแลบุตรชายผ่านศูนย์ช่วยเหลือสังคม สายด่วน พม. โทร. 1300 เมื่อวันที่ 2 ก.ค. 64 เนื่องจากตนเองป่วยติดเชื้อโควิด-19 ต้องเข้ารับการรักษาที่โรงพยาบาลสนามบุษราคัม ด้านมารดาของเด็กได้เสียชีวิตจากโรคโควิด-19 ไปก่อนหน้านี้ ทั้งนี้ ได้มีการลงพื้นที่และประสานความร่วมมือกับหน่วยงานที่เกี่ยวข้องเพื่อให้ความช่วยเหลือเด็กในด้านต่างๆ ได้แก่ สํานักงานเขตบางแคเข้าฉีดพ่นยาฆ่าเชื้อในตึกห้องเช่าที่เด็กอาศัยอยู่ และสถาบันสิรินธรเพื่อการฟื้นฟูสมรรถภาพทางการแพทย์แห่งชาติกรมการแพทย์สธ. ตรวจหาเชื้อ โควิด-19 โดยการเก็บสิ่งส่งตรวจทางจมูกและปาก (Swab)ให้กับเด็กครั้งที่ 2 และครอบครัวของลุง (เพื่อนบ้าน) ที่ช่วยเหลือดูแลเด็ก เมื่อวันที่ 5 ก.ค. 64 และทราบผลว่าเด็กติดเชื้อโควิด-19 โดยในวันที่ 6 ก.ค.64 เด็กพร้อมบิดาได้เข้ารับการรักษาตัวที่โรงพยาบาลสนามบ้านวิทยาศาสตร์สิรินธรฯ เพื่อคนพิการ ด้วยความร่วมมือกระทรวง พม. สธ. และ อว.
นางพัชรีกล่าวเพิ่มเติมว่า สําหรับอาการป่วยล่าสุด วันนี้ (19 ก.ค. 64) เด็กและบิดาได้รับการดูแลรักษาจนหายดี ไม่พบเชื้อโควิด-19 โดยสถาบันสิรินธรเพื่อการฟื้นฟูสมรรถภาพทางการแพทย์แห่งชาติ ได้ให้การดูแลรักษา และฟื้นฟูทางด้านการแพทย์และ กระทรวง พม. โดย พก. ได้ให้ความช่วยเหลือด้านสังคมสงเคราะห์และสวัสดิการสังคมในระหว่างที่เด็กและบิดาพักรักษาตัวอยู่ในโรงพยาบาลสนามบ้านวิทย์ฯ เพื่อคนพิการ ซึ่งในวันนี้ กระทรวง พม. ได้นํารถตู้จากศูนย์ช่วยเหลือสังคม สายด่วน พม. โทร. 1300 มาอํานวยความสะดวกรับเด็กและบิดาเพื่อส่งกลับบ้านอย่างปลอดภัย พร้อมทั้งคอยติดตามให้ความช่วยเหลืออย่างต่อเนื่องต่อไป
รัฐบาลไทย-ข่าวทำเนียบรัฐบาล-The cabinet met on April 5, 2022
วันจันทร์ที่ 11 เมษายน 2565
The cabinet met on April 5, 2022
The cabinet met on April 5, 2022
The cabinet met on April 5, 2022. Some of the resolutions are as follows:
Title: Royal Decree issued under the Revenue Code Regarding Exemption from Revenue Taxes (No. ...) B.E. ... (Extension of tax measure to promote biodegradable plastic products)
The cabinet approved in principle the Royal Decree issued under the Revenue Code Regarding Exemption from Revenue Taxes (No. ...) B.E. ... (Extension of tax measure to promote biodegradable plastic products), as proposed by Ministry of Finance.
Gist
In a bid to continue to encourage purchase of biodegradable plastic products as a replacement of non-biodegradable plastics among business operators, Ministry of Finance proposed an extension of the Royal Decree issued under the Revenue Code Regarding Exemption from Revenue Taxes (No. ...) B.E. ... (Extension of tax measure to promote biodegradable plastic products) for another 3 years from January 1, 2022 to December 31, 2024.
Title: Draft Prime Minister’s Office Regulation on revocation of Prime Minister’s Office Regulation on solutions to public land encroachment, B.E. 2545, B.E. ...
The cabinet approved in principle the draft Prime Minister’s Office Regulation on revocation of Prime Minister’s Office Regulation on Solutions to public land encroachment, B.E. 2545, B.E. ..., as proposed by Office of the National Land Policy Board.
Gist
Revocation of Prime Minister’s Office Regulation on solutions to public land encroachment, B.E. 2545 will nullify the Committee on public land encroachment solution. The duty of seeking solutions to public land encroachment will also be transferred to 2 sub-committees for national land policy which have recently been set up.
Title: Draft Royal Decree on convocation of first ordinary session of the National Assembly, B.E. ...
The Cabinet approved in principle the Draft Royal Decree on convocation of first ordinary session of the National Assembly, B.E. ..., as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
รัฐบาลไทย-ข่าวทำเนียบรัฐบาล-เพิ่มจุดฉีดวัคซีนโควิด-19 แก่ผู้ประกันตน 4 จังหวัด
วันอาทิตย์ที่ 22 สิงหาคม 2564
เพิ่มจุดฉีดวัคซีนโควิด-19 แก่ผู้ประกันตน 4 จังหวัด
วันอาทิตย์ที่ 11 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเพิ่มจุดบริการวัคซีนโควิด-19 แก่ผู้ประกันตน ม.33 ใน 4 จังหวัดเศรษฐกิจ ประกอบด้วย จ.ชลบุรี ได้แก่ นิคมอุตสาหกรรมอมตะซิตี้ เซ็นทรัลพลาซ่าชลบุรี แปซิฟิกพาร์คศรีราชา และเซ็นทรัลมารีน่า พัทยา จ.ระยอง ได้แก่ สวนอุตสาหกรรมสยามอีสเทิร์นอินดัสเตรียลปาร์ค ปลวกแดง และ บริษัท SCG เคมีคอลไทย จํากัด จ.ฉะเชิงเทรา ได้แก่ บริษัท เดลต้า อีเลคทรอนิคส์ ประเทศไทย และ จ.สมุทรปราการ ได้แก่ บริษัท ไทยยามาฮ่ามอเตอร์ จํากัด หอประชุมที่ว่าการ อ.พระสมุทรเจดีย์ บริษัท ต่อยอดเฟรช ประเทศไทย จํากัด และหอชมเมือง สมุทรปราการ ทั้งนี้ เพื่อเร่งฉีดวัคซีนให้แก่ประชาชนวัยทํางานที่ยังต้องติดต่อพบเจอกับคนจํานวนมาก สอบถามรายละเอียดได้ที่สายด่วนประกันสังคม 1506 ตลอด 24 ชั่วโมง
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ชัยวุฒิ”พร้อมคณะผู้บริหาร ดีอีเอส บันทึกเทปโทรทัศน์ถวายพระพร เนื่องในโอกาสวันมหามงคลเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันจันทร์ที่ 1 สิงหาคม 2565
“ชัยวุฒิ”พร้อมคณะผู้บริหาร ดีอีเอส บันทึกเทปโทรทัศน์ถวายพระพร เนื่องในโอกาสวันมหามงคลเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
“ชัยวุฒิ”พร้อมคณะผู้บริหาร ดีอีเอส บันทึกเทปโทรทัศน์ถวายพระพร เนื่องในโอกาสวันมหามงคลเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เมื่อวันที่1สิงหาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมผู้บริหารและหัวหน้าหน่วยงานในสังกัดกระทรวงเข้าร่วมบันทึกเทปโทรทัศน์ถวายพระพรเนื่องในโอกาสวันมหามงคลเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงณสถานีโทรทัศน์สีกองทัพบกช่อง7 (ช่อง7 HD)
*************
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ห่วงประชาชนออกเดินทางท่องเที่ยว ช่วงวันหยุดยาว กำชับผู้ให้บริการขนส่งสาธารณะ เน้นหลัก Covid Free Setting อย่างเคร่งครัด ป้องกันการแพร่ระบาดตามพื้นที่เสี่ยง
วันศุกร์ที่ 8 กรกฎาคม 2565
โฆษกรัฐบาล เผย “นายกฯ” ห่วงประชาชนออกเดินทางท่องเที่ยว ช่วงวันหยุดยาว กําชับผู้ให้บริการขนส่งสาธารณะ  เน้นหลัก Covid Free Setting อย่างเคร่งครัด ป้องกันการแพร่ระบาดตามพื้นที่เสี่ยง
โฆษกรัฐบาล เผย “นายกฯ” ห่วงประชาชนออกเดินทางท่องเที่ยว ช่วงวันหยุดยาว กําชับผู้ให้บริการขนส่งสาธารณะ  เน้นหลัก Covid Free Setting อย่างเคร่งครัด ป้องกันการแพร่ระบาดตามพื้นที่เสี่ยง
วันนี้ (8 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชน ที่เริ่มทยอยกลับภูมิลําเนาและเดินทางท่องเที่ยว ในช่วงวันหยุดยาวเทศกาลอาสาฬหบูชาและเข้าพรรษาที่กําลังจะมาถึงในช่วงสัปดาห์หน้า โดยกําชับผู้ประกอบการ ผู้ให้บริการขนส่งสาธารณะ เช่น บริษัท ขนส่ง จํากัด บริษัทรถร่วมเอกชนฯ สถานีขนส่งผู้โดยสารทุกแห่ง รวมทั้งสถานีรถไฟ ท่าอากาศยาน ท่าเรือ เฝ้าระวังการแพร่ระบาดตามมาตรการ Covid free setting ดูแลความสะอาดของสถานที่ ยานพาหนะ รวมทั้งจุดให้บริการประชาชนต่าง ๆ อย่างเคร่งครัด
โฆษกประจําสํานักนายกรัฐมนตรี ยังกล่าวเพิ่มเติมว่า นายกรัฐมนตรีขอให้มีการประชาสัมพันธ์ย้ําเตือนอย่างต่อเนื่อง ทั้งเรื่องการฉีดวัคซีน การสวมหน้ากากอนามัยด้วยความสมัครใจ การป้องกันตนเอง การปฏิบัติตามมาตรการต่าง ๆ ทั้งส่วนบุคคลและสถานประกอบการ ซึ่งทุกคน ทุกฝ่ายต้องช่วยกันสอดส่องดูแล ติดตาม และเฝ้าระวังการแพร่ระบาด เพื่อให้ทุกคนสามารถใช้ชีวิตได้อย่างปกติ อย่างมีความสุขและปลอดภัย
สําหรับรายงานยอดผู้ติดเชื้อโควิด-19 วันนี้ (8 กรกฎาคม 2565) พบผู้ติดเชื้อรายใหม่ในประเทศ จํานวน 2,144 ราย ไม่มีผู้ป่วยมาจากต่างประเทศ ทําให้มียอดผู้ป่วยสะสม นับตั้งแต่ 1 มกราคม 2565 รวม 2,317,520 ราย หายป่วยกลับบ้าน 1,946 ราย ยอดรวมหายป่วยสะสม ตั้งแต่ 1 มกราคม 2565 จํานวน 2,316,581 ราย ผู้ป่วยกําลังรักษา 25,082 ราย โดยจํานวนผู้ป่วยปอดอักเสบรักษาตัวอยู่ในโรงพยาบาล 763 ราย และเสียชีวิต 20 ราย ///
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย มอบสารเนื่องในวันกำนันผู้ใหญ่บ้าน ประจำปี 2565 ชู “กำนัน ผู้ใหญ่บ้าน เป็นส่วนสำคัญแห่งความสำเร็จในการดูแลประชาชน”
วันพุธที่ 10 สิงหาคม 2565
รัฐมนตรีว่าการกระทรวงมหาดไทย มอบสารเนื่องในวันกํานันผู้ใหญ่บ้าน ประจําปี 2565 ชู “กํานัน ผู้ใหญ่บ้าน เป็นส่วนสําคัญแห่งความสําเร็จในการดูแลประชาชน”
รัฐมนตรีว่าการกระทรวงมหาดไทย มอบสารเนื่องในวันกํานันผู้ใหญ่บ้าน ประจําปี 2565 ชู “กํานัน ผู้ใหญ่บ้าน เป็นส่วนสําคัญแห่งความสําเร็จในการดูแลประชาชน”
วันนี้ (10 ส.ค. 2565) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มอบสารเนื่องในวันกํานัน ผู้ใหญ่บ้าน ประจําปี 2565 โดยมีใจความสําคัญว่า นับเป็นระยะเวลา 130 ปีมาแล้ว ที่สถาบันกํานันผู้ใหญ่บ้านได้ถือกําเนิดขึ้นมา เพื่อทําหน้าที่เป็นตัวแทนของรัฐที่มีบทบาทสําคัญต่อการบริหารราชการส่วนภูมิภาคในการขับเคลื่อนนโยบายของกระทรวงมหาดไทยไปสู่การปฏิบัติในระดับพื้นที่ตําบล หมู่บ้าน ซึ่งเป็นหน่วยการปกครองระดับฐานรากที่เป็นจุดเชื่อมในการยึดโยงสถาบันชาติ ศาสนา พระมหากษัตริย์ และหลอมรวมประชาชนให้เป็นน้ําหนึ่งใจเดียวกัน โดยกระทรวงมหาดไทยให้ความสําคัญแก่การพัฒนาระดับฐานรากในทุกมิติ เพื่อยกระดับคุณภาพชีวิตของประชาชนให้กินดี อยู่ดี มีความมั่นคงในชีวิต และมีความสุขอย่างยั่งยืน ซึ่งกํานัน ผู้ใหญ่บ้าน มีส่วนสําคัญอย่างยิ่งต่อความสําเร็จในการปฏิบัติภารกิจของกระทรวงมหาดไทย เพื่อขับเคลื่อนการแก้ไขปัญหาความยากจนอย่างมีประสิทธิภาพ เกิดผลเป็นรูปธรรม และบูรณาการความร่วมมือกับทุกภาคส่วนนําไปสู่การแก้ไขปัญหาความเดือดร้อนของประชาชนในทุกมิติได้อย่างแท้จริง ผมขอชื่นชมและเป็นกําลังใจให้กํานัน ผู้ใหญ่บ้านทุกท่านที่ได้ปฏิบัติงานด้วยความเข้มแข็ง และอดทน อุทิศตนด้วยความเสียสละในห้วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เพื่อป้องกันควบคุมไม่ให้เกิดการแพร่ระบาดออกไปในวงกว้าง ขอให้ทุกท่านตระหนักถึงบทบาท หน้าที่ และความรับผิดชอบที่ได้รับมอบหมาย พร้อมนําหลักปรัชญาของเศรษฐกิจพอเพียงไปสู่การปฏิบัติจนเป็นวิถีชีวิต และปฏิบัติงานด้วยความซื่อสัตย์สุจริต โดยยึดถือผลประโยชน์ของประเทศชาติและความผาสุกของประชาชนเป็นสําคัญ
“ในโอกาสนี้ ผมขออาราธนาคุณพระศรีรัตนตรัยและอํานาจสิ่งศักดิ์สิทธิ์ทั้งหลาย พร้อมทั้งเดชะพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดอภิบาลประทานพรให้ท่านและครอบครัวประสบความสุข ความเจริญ มีกําลังกาย กําลังใจที่เข้มแข็งและแข็งแรง สามารถปฏิบัติหน้าที่ “บําบัดทุกข์ บํารุงสุข” ให้แก่พี่น้องประชาชน และร่วมกันพัฒนาประเทศชาติบ้านเมืองให้เจริญก้าวหน้ารุ่งเรืองต่อไป” พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวทิ้งท้าย
ทั้งนี้ กระทรวงมหาดไทยได้ประกาศให้วันที่ 10 สิงหาคมของทุกปีเป็น “วันกํานันผู้ใหญ่บ้าน” เพื่อน้อมรําลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว ที่พระราชทานกําเนิดสถาบันกํานันผู้ใหญ่บ้าน และถือเป็นการยกย่องเชิดชูเกียรติกํานัน ผู้ใหญ่บ้าน แพทย์ประจําตําบล สารวัตรกํานัน และผู้ช่วยผู้ใหญ่บ้าน ที่ได้ปฏิบัติงาน “บําบัดทุกข์ บํารุงสุข” และเป็นส่วนสําคัญแห่งความสําเร็จในการดูแลประชาชนอย่างเต็มกําลังความสามารถตลอดมา
รัฐบาลไทย-ข่าวทำเนียบรัฐบาล-เคาะแล้ว! แนวทางฉีดวัคซีนโควิด สู้สายพันธุ์เดลตา
วันจันทร์ที่ 19 กรกฎาคม 2564
เคาะแล้ว! แนวทางฉีดวัคซีนโควิด สู้สายพันธุ์เดลตา
....
เคาะแล้ว! แนวทางฉีดวัคซีนโควิด สู้สายพันธุ์เดลตา
ที่มา : ผลการประชุม ศบค. 16 ก.ค. 64
#ไทยคู่ฟ้า#รวมไทยสร้างชาติ#ร่วมต้านโควิด19